1. *sz melléklet*

**Együttműködési Megállapodás**

**(Fenntartó Intézmények)**

amely létrejött egyrészről:

**Szombathely Megyei Jogú Város Önkormányzata** (9700 Szombathely, Kossuth Lajos u. 1-3., adószám: 15733658-2-18) képviseletében eljár: Dr. Nemény András polgármester (a továbbiakban: Önkormányzat),

másrészről a(z)

……………………………………………………………………..……………………………………………………………………………………………………………………...………...…………………………...…………………………………….(**Fenntartó Intézmény** neve, székhelye, adószáma), képviseletében………………………………………..……….igazgató/intézmény-vezető (a továbbiakban Fenntartó Intézmény),

együttesen a Felek között, az alulírott napon és helyen az alábbi feltételekkel:

**I.**

**ELŐZMÉNYEK**

1. A Nemzeti Köznevelésről szóló 2011. évi CXC törvény 6. § (4) bekezdése alapján a középiskola elvégzését közvetlenül követő érettségi vizsgaidőszakban az érettségi vizsgák megkezdésének feltétele ötven óra közösségi szolgálat elvégzésének igazolása, kivéve
2. a felnőtt oktatásban résztvevő tanulókat és
3. azon sajátos nevelési igényű tanulókat, akiket a szakértői bizottság javaslata alapján a közösségi szolgálat alól az igazgató határozatban mentesített.
4. A nevelési-oktatási intézmények működéséről és a köznevelési intézmények névhasználatáról 20/2012. (VIII. 31.) EMMI rendelet 133. § (1) bekezdésében foglaltak szerint a tanuló választása alapján a *középiskola feladata és az intézmény vezetőjének felelőssége* az iskolai közösségi szolgálat megszervezése. A közösségi szolgálat megszervezhető állami, önkormányzati, civil, nonprofit szervezetnél, illetve a lelkiismereti és vallásszabadság jogáról, valamint az egyházak, vallásfelekezetek és vallási közösségek jogállásáról szóló törvény hatálya alá tartozó szervezetnél, középiskola magánszeméllyel kötött megállapodása alapján magánszemélynél vagy saját intézményben. Ennek keretében meg kell szervezni a tanuló közösségi szolgálatának teljesítésével, dokumentálásával összefüggő feladatok ellátását.
5. Az Önkormányzat számára kiemelkedően fontos a köznevelés eredményessége, a középiskolai diákság körében a szolidaritás erősítése, a városért, a közösségekért végzett tevékenység szervezése és ennek eredményeképpen a diákok egyetemi tanulmányok utáni visszatérése a városba. Előzőekre tekintettel az Önkormányzat 2013. évtől támogatást biztosított a Nyugat-magyarországi Egyetem Regionális Pedagógiai Szolgáltató és Kutató Központ jogutódjaként, az ELTE keretében működő, az iskolai közösségi szolgálat szervezésében részvevő Vasi Diák Közösségi Szolgálat működtetéséhez, 2018. július 1. napjától pedig a 76/2018. (IV.26.) Kgy. számú határozat alapján a Vasi Diák Közösségi Szolgálat (továbbiakban: VDKSZ) feladatának ellátását az Önkormányzat a Polgármesteri Hivatal, Egészségügyi és Közszolgálati Osztálya, Sport és Ifjúsági Irodája szervezeti keretén belül biztosítja.

A Felek megállapodnak abban, hogy az iskolai közösségi szolgálat feladatainak ellátására vonatkozóan az alábbiak szerint működnek együtt:

**II**.

A Fenntartó Intézmény az irányítása alá tartozó középiskolák közreműködése által vesz részt az együttműködésben. Az együttműködésben résztvevő intézmények listáját jelen megállapodás 1. számú melléklete tartalmazza.

**III**.

Az együttműködéshez bármely Fogadó Szervezet csatlakozhat a Megállapodáshoz csatolt Nyilatkozat aláírásával, így a Fogadó Szervezet az együttműködés teljes jogú partnerévé válik. Az együttműködéshez csatlakozó partnerek nyilvántartását az Önkormányzat kezeli.

**IV.**

**Az Önkormányzat vállalja:**

1. Szombathely Megyei Jogú Város Polgármesteri Hivatala, Egészségügyi és Közszolgálati Osztálya, Sport és Ifjúsági Irodája szervezeti keretén belül az érintettek számára információs szolgáltatásokkal - személyes találkozási pontként - közösségi irodát működtet (9700 Szombathely, Kossuth L. u. 1-3. 323 és 326 iroda).
2. A Közösségi Iroda tevékenysége keretében
3. partnerei számára tanácsadást, illetve a közösségi szolgálatot érintő információkról folyamatos tájékoztatást nyújt.
4. honlapján (www.vdksz.hu), a média útján és egyéb nyilvános fórumokon a közösségi szolgálatban közreműködő középiskolák nyilvánosságát biztosítja.
5. ellátja a közösségi szolgálat lebonyolításához szükséges adminisztrációs/nyilvántartási háttér megteremtését, a közösségi szolgálattal összefüggő igazolások kiadását.
6. ellátja a tanulók közösségi szolgálata teljesítésének dokumentálásával összefüggő feladatokat. Jelen Megállapodás alapján a VDKSZ a Fenntartó Intézmény és/vagy az Oktatási Hivatal kérésére a pillanatnyi adatokról meghatározott időn belül információkat ad, ezáltal a tanév során mentesíti az adott középiskolát a KRÉTÁ-ban való dokumentálás alól. Így, csak a tanév végével kiküldött teljesített óraszámokat kell dokumentálni az elektronikus naplóba.
7. segíti a kapcsolatépítést a középiskolák, a diákság és a fogadó szervezetek között.
8. közreműködik szakmai fórumok, továbbképzések, tapasztalatcserék, kerekasztal beszélgetések szervezésében.

**V.**

**A Fenntartó Intézmény vállalja:**

1. az irányítása alá tartozó oktatási intézmény kapcsolattartóján keresztül
	1. folyamatosan kapcsolatot tart a közösségi szolgálattal,
	2. a közösségi szolgálat információs anyagait az intézmény érintett tanáraihoz, a tanulóihoz és/vagy a szülőkhöz eljuttatja,
	3. a közösségi tevékenység eredményes koordinálásához szükséges adatokat a VDKSZ rendelkezésére bocsátja, változás esetén azokról haladéktalanul tájékoztatja,
	4. közreműködik a tanulók közösségi szolgálatra való felkészítésében, így különösen abban, hogy a közösségi szolgálat munkatársai a tanulók számára a közösségi tevékenységgel összefüggő alapvető tájékoztatást megtarthassák.
	5. az adott iskolaévben mindennemű változásról (iskolaváltás, iskolába be- és kiiratkozás) 2 munkanapon belül a VDKSZ-t értesíti.

**VI.**

**Az együttműködéshez csatlakozó Fogadó Szervezet külön nyilatkozatban vállalja:**

1. A közösségi szolgálatban résztvevő diákok számára
	* + - 1. biztosítja az egészséget nem veszélyeztető és biztonságos tevékenységhez szükséges feltételeket, a szükséges pihenőidőt,
				2. biztosítja a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,
				3. biztosítja a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét,
				4. amennyiben ennek szükségessége felmerül, a közösségi szolgálati tevékenység ellátása érdekében a közösségi szolgálatot végző diákok számára biztosítja a szükséges munkaruhát, utazási költségtérítést, szállítást, szállást és étkezést.
				5. a fogadó Szervezet adatainak változása esetén a VDKSZ-t haladéktalanul tájékoztatja
2. Felel a tanuló által a közösségi szolgálat során végzett tevékenységgel összefüggésben harmadik személynek okozott kárért.
3. Amennyiben a kárt a tanulónak felróható magatartás okozta - a jelen szerződésben eltérő rendelkezés hiányában - a Fogadó szervezet a tanulótól követelheti kárának megtérítését**.** A tanuló nem felel az általa okozott kárért, amennyiben az utasítás végrehajtása előtt jelezte az utasítás adója felé, hogy az utasítás végrehajtása kárt idézhet elő.
4. Megtéríti a közösségi szolgálatban résztvevő diákok kárát, amennyiben a tanuló bizonyítja, hogy
5. a testi sérüléséből, illetve egészségkárosodásából eredő kára,
6. a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a szervezettől/intézménytől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta.
7. A Fogadó Szervezetnek nem kell megtérítenie a kárnak azt a részét, amely a tanulónak felróható magatartásból származott.

**VII.**

**Egyéb rendelkezések:**

1. Jelen megállapodást a Felek az aláírás napjától határozatlan időtartamra kötik
2. A Fogadó szervezetek az együttműködésben a jelen megállapodás 2. számú mellékletét képező Nyilatkozat cégszerű aláírásával, az aláírt nyilatkozat Önkormányzathoz történő eljuttatásával, a nyilatkozat kézhezvételének napjától vesznek részt.
3. A Felek jelen megállapodás teljesítése során egymással együttműködnek.
4. A Felek megállapodnak abban, hogy a 17. pontban rögzítettek kivételével jelen megállapodást bármelyik fél kizárólag az adott tanév május 31. napjával mondhatja fel, írásban.
5. A Felek a jelen megállapodástól való elállásra, vagy a megállapodás azonnali hatályú felmondására jogosultak, különösen ha:
6. a jelen megállapodásban meghatározott cél megvalósítása meghiúsul, tartós akadályba ütközik, vagy
7. a Felek valamelyike megszegi a jelen megállapodásból, illetve az azzal kapcsolatos jogszabályokból eredő kötelezettségeit, és ennek következtében a jelen megállapodásban meghatározott cél szabályszerű megvalósítása nem nyomon követhető.
8. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.
9. Felek rögzítik, hogy jelen megállapodás fennállása alatt és megszűnését követően is kölcsönösen betartják az adatvédelmi szabályokat, különösen az információs önrendelkezési jogról és az információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács 2016. április 27-I (EU) 2016/679 rendelete rendelkezéseit. Felek rögzítik, hogy a közösségi szolgálatban résztvevő személyek személyes adatait kizárólag e megállapodás teljesítéséhez szükséges mértékben használják és bizalmasan kezelik. A VDKSZ és a Fogadó Szervezet a személyes adatok kezelése során adatfeldolgozóként jár el. Felek egybehangzóan vállalják, hogy megtesznek minden olyan intézkedést, amely a személyes adatok jogszerű kezelése érdekében szükséges.
10. Jelen megállapodásban nem szabályozott kérdésekben a Ptk. és az egyéb hatályos jogszabályok rendelkezései az irányadók.
11. Szerződő felek a megállapodást egybehangzóan értelmezték, és mint akaratukkal mindenben egyezőt, jóváhagyólag írták alá.

Jelen megállapodás 4 példányban készült, 5 számozott oldalt és 2 mellékletet tartalmaz.

Szombathely 2020. év ………………………. hó……. nap

|  |  |
| --- | --- |
| ………………………………….**Dr. Nemény András** | …………………………………. |
| polgármester | igazgató/intézményvezető  |

Záradék:

Jelen együttműködési megállapodást Szombathely Megyei Jogú Város Közgyűlése a …./2020. (…..) Kgy. számú határozatával hagyta jóvá.

***Mellékletek:***

* *1 sz. melléklet. Az Együttműködésben részt vevő intézmények és szervezetek jegyzéke*
* *2 sz. melléklet - Nyilatkozat Együttműködési Megállapodáshoz*